NaiveNeuron/SloPal huggingface dataset:
Bugár, Béla, podpredseda NR SR (2017-12-06):
Tak možnože už niečo predvídal. (Povedané so smiechom.) Ale dobre, ďakujeme za upozornenie. Takže, pán poslanec Rajtár, teraz ako spravodajca, samozrejme hocikedy môžte vystúpiť. Nech sa páči, máte slovo. (Ruch v sále.) Pán poslanec Rajtár, nemáte záujem? (Reakcia navrhovateľa.) Nech sa páči. (Reakcia navrhovateľa.) Pán minister ide po vás. A potom, samozrejme, tak, ako som prečítal za klub OĽANO, pardon, za klub SaS pán poslanec Galko.
Pellegrini, Peter, predseda NR SR (2024-02-08):
Prezentujme sa a hlasujme o bode č. 3 pozmeňujúceho návrhu pána poslanca Galka. Pán spravodajca, budeme teraz hlasovať o veľmi veľa bodoch pána poslanca Galka, takže kým sme pri pánovi poslancovi Galkovi, uvádzajte len číslo bodu. Nemusíme ešte hovoriť pána poslanca Galka, prvého pozmeňujúceho návrhu pána poslanca Galka. (Hlasovanie.) Prítomných 140 poslancov, za 31, proti 77, zdržalo sa 30, nehlasovali 2. Tento bod sme neschválili.
Galek, Karol, poslanec NR SR (2023-02-02):
Pán predseda, keďže sme hlasovali o pozmeňujúcich návrhoch zo spoločnej správy, odporúčam hlasovať o tom, že predložený návrh zákona prerokujeme v treťom čítaní ihneď.
P. Hrušovský, predseda NR SR: (2003-04-24):
B. Hanzel, poslanec: Ďakujem. Pán Heriban nám porozprával o pôrode, ktorý prežil so svojou manželkou. Ja môžem tiež povedať, že tiež sme mali komplikovaný pôrod. S dcérkou, ktorá má teraz 9 rokov, boli vážne problémy pri pôrode. A teraz by som toto chcel adresovať pánu Brockovi, ktorý, myslím si, trošku bezdôvodne obvinil pána Chovanca z toho, že nedostatočne kvalifikovane vysvetľoval a, možnože to tak zaznelo trošku, že akoby nebol dostatočne kvalifikovaný v tejto problematike. Tak ja musím povedať, že nebyť pána  MUDr. Chovanca, s ktorým som sedel vedľa počas pôrodu mojej manželky, keď mala veľmi komplikovaný pôrod, a nebyť toho, že urobil to, čo by sme si asi nevedeli predstaviť, že na jedno zazvonenie telefónu natiahol dvoje gumové rukavice a začal rezať ženu, ešte keď bola pri vedomí, tak by som možnože nemal také zdravé a pekné dieťa, ako mám teraz. Tak ja si pána MUDr. Chovanca veľmi vážim.
Martvoň, Anton, poslanec NR SR (2013-03-14):
Ďakujem pekne za slovo. Pán poslanec Matovič, no musím na to reagovať. V prvom rade chcem upozorniť, že personálne a osobné kvality týchto kandidátov už raz hodnotila Súdna rada pri ich vyberaní a navrhovaní na sudcov a potom prezident Slovenskej republiky pri ich menovaní za sudcov, kandidátmi sú iba sudcovia ako tak. Ďalej si dovolím upozorniť na to, že to vystúpenie bolo úplne zbytočné, nakoľko my navrhujeme iba teda osem kandidátov, ktorých navrhujeme Súdnej rade. A z týchto ôsmich kandidátov Súdna rada si vyberá štyroch, čo znamená, že ešte tam pred Súdnou radou bude prebiehať proces toho finálneho výberu ako takého. Ďalšia vec, na ktorú chcem upozorniť. No ja osobne dovolím si upozorniť na to, že byť členom disciplinárneho senátu pre sudcov nie je žiaden med lízať. A mnohí títo ľudia, čo sú tu navrhnutí, boli dokonca prosení, aby teda prijali ten návrh alebo tú nomináciu z toho dôvodu, že tam nikto nechcel ísť. Čiže tu je ten problém, že pokiaľ by mal niekto z vašej politickej strany záujem niekoho navrhnúť, myslím si, že bol priestor, výzva išla na všetky poslanecké kluby. A práve to, že ide o dosť nepopulárne senáty, disciplinárne senáty pre sudcov, tak ja osobne dovoľujem si aspoň poďakovať týmto sudcom, ktorí zobrali tú odvahu a kandidujú teda na tých členov disciplinárnych senátov.
Kéry, Marián, poslanec NR SR (2017-04-06):
Ďakujem za slovo. Pán poslanec Vašečka, ja ťa považujem za jedného seriózneho a slušného človeka a naozaj ma veľmi nemilo prekvapilo, keď si vystúpil a povedal si, že nie, že sme len fašisti a že ti pripomíname fašistov, ale že sme horší ako fašisti. Ja si dovolím dať ti krátke školenie. Fašizmus je krajne pravicová ideológia, extrémistická, ktorá vznikla v 20. rokoch v Taliansku. Hlavní predstavitelia Benito Mussolini, Palmieri, Gentile. V dvadsiatom prvom si Mussolini založil fašistickú stranu, o rok neskôr, v dvadsiatom druhom pochodoval na Rím. Následne ho kráľ Viktor Emanuel III. musel vymenovať za ministerského predsedu. Mohol by som pokračovať ďalej. Fašizmus šíril zlo. Ešte pred nacizmom zaútočili fašisti vojensky na Etiópiu, vtedajší Habeš, a rozpútali vojnový konflikt a potom spolupracovali s Hitlerom. A ty sa nehanbíš nás nazvať fašistami a horšími ako fašistami? Ja viem, môžeš mať pocit nejakej frustrácie, môžeš byť nahnevaný, môžeš politicky nesúhlasiť s nami, ale prosím ťa, v budúcnosti sa vyvaruj takýchto tvrdých vyjadrení. Ďakujem pekne.
Laššáková, Jana, podpredsedníčka NR SR (2014-10-17):
S reakciou, pán poslanec Hraško, nech sa páči.
Kalavská, Andrea, ministerka zdravotníctva SR (2019-10-15):
Veľmi pekne ďakujem. Vážený pán predsedajúci, vážení prítomní, najdôležitejším cieľom tohto zákona je implementovať nariadenie Európskeho parlamentu a Rady o zdravotníckych pomôckach a diagnostických zdravotníckych pomôckach in vitro. Návrhom zákona sa implementujú iba tie ustanovenia nariadení, ktoré sú v kompetencii členského štátu. Spomenuté nariadenia umožňujú, aby členské štáty EÚ zabezpečili aj etické preskúmanie klinického skúšania zdravotníckych pomôcok. Precizuje sa taktiež činnosť Etickej komisie Ministerstva zdravotníctva SR pre klinické skúšania pri klinickom skúšaní zdravotníckej pomôcky, pri posudzovaní štúdií výkonu diagnostickej zdravotníckej pomôcky in vitro. Takisto návrh zákona obsahuje odporúčania spoločného auditu Európskej komisie a FDA z USA na zapracovanie do legislatív v rámci uzatvorenia dohody medzi EÚ a USA o vzájomnom uznávaní inšpekcie správnej výrobnej praxe. A návrh zákona takisto aj obsahuje aj závery hodnotené GoM Platingu v súvislosti s uznesením vlády SR zo dňa 6. februára 2019. Ďakujem veľmi pekne za pozornosť.
Kleinert, Dana, poslankyňa NR SR (2024-05-10):
Ďakujem. Pani ministerka, my sme sa tu zacyklili. Vy tu dlhé roky haníte ľudí a potom poviete, že hania druhí. Dlhé roky tu podkurujete najhoršie pudy v ľuďoch a to aj ľahko vyvrátiteľnými klamstvami a potom sa čudujete, že čelíte nenávisti, pretože keď ju raz vypustíte von, a to vy robíte dlhé roky, tak potom ju už naozaj nemáte pod kontrolou. Pani ministerka, vo vašej reči ste sa tu rozľútostili sama nad sebou ako ženou a matkou a podsúvate nám tu všelijaké vaše frustrácie, naše frustrácie, ale my tu nie sme kvôli vašej osobe v súkromí. My sme tu kvôli tomu, čo vy robíte vo verejnom priestore a čo robíte vo funkcii ministerky kultúry. Vy tu namiesto dobrého servisu hovoríte, že budete naše spoločné peniaze púšťať len tam, kde si zmyslíte vy. No a, pani ministerka, jeden z vašich problémov je, že vy naozaj neviete, čo čítate. Druhým faktom je aj to, že som vás nikdy osobne nepočula nič odborné povedať vlastnými slovami. Keď hovoríte vlastnými slovami, ide o spŕšku nenávisti, a teda je to, žiaľ, veľmi citeľné, keď to čítate, že vidíte pred sebou len písmenká. Osobitne mi to je ľúto, lebo je to trochu aj medzinárodná hanba a rada by som vypichla vašu, žiaľ, už slávnu účasť na konferencii UNESCO, ktorú som sledovala live a ktorá bola o vzdelávaní v kultúre, čo je krásna a veľmi potrebná téma. A tu vôbec nejde o vašu takzvanú slovanskú angličtinu, vôbec o to nejde, ide o to, že vy ste netušili, čo tam máte napísané. A my niekedy nevieme, my nikto nevieme, aký je reálny výsledok teda tejto služobnej cesty. No ale chcela by som zareagovať ešte na jednu časť, na to napĺňanie programového vyhlásenia vlády, ktoré hovoríte, že napĺňate. Asi neviete, čo to je PVV, čo to je stratégia, akčný plán, nástroje na dosiahnutie a tak ďalej. My sme sa k vášmu PVV vyjadrovali a okrem faktu, že ste tam nemali zrušenie RTVS, čiže nie je pravdou ani to, že ho napĺňate, tak vy napĺňate iba vašu pomstu a stále nechápete, že naozaj nemáte na to, aby ste viedli rezort ministerstva. Ďakujem.
Borec, Tomáš, minister spravodlivosti SR (2014-11-25):
Ďakujem veľmi pekne, pani predsedajúca, za slovo. No musím povedať, že nie všetky vystúpenia boli k veci, respektíve konštruktívneho charakteru, ale chcem povedať jednu vec, že tento zákon je podľa môjho zákonu nie všeliekom na všetky bolesti, ktoré tuná boli vymenované, ale konkrétny a dôležitý krok pri transparentnosti prerozdeľovania verejných zdrojov a za tým si stojím. Čo sa týka toho, myslím, že pani poslankyňa Žitňanská, tu opäť nie je, keď hovorím, ale nevadí, snáď ma počuje, no som zvyknutý na vecné argumenty u pani poslankyne Žitňanskej, ale toto ma trošku prekvapilo, lebo to bolo z iného súdka, keď ma žiada, aby som vymenoval nejaké verejné obstarávania, ktoré len ešte nastanú, áno, pretože my hovoríme predsa o tom, že hrozia hospodárske škody, áno? A pokiaľ viem, tak každý zákon musí pôsobiť do budúcna odo dňa účinnosti a nie spätne. Takže nie celkom som rozumel tomu, čo chcela povedať, ale to už nechám na ňu asi, aby to vysvetlila potom niekde inde. Pán poslanec Beblavý, ak môžem ešte chvíľku vás osloviť, samozrejme, ja samozrejme chápem a súhlasím s vami, že ide o jeden z najkomplikovanejších alebo najkomplikovanejšiu tému, pretože má medzinárodný prvok, ktorý do toho vstupuje a to je samozrejme mimoriadne dôležitá téma. Napriek tomu si myslím, že práve o tom medzinárodnom prvku, o ktorom teraz hovorím, ja som videl váš návrh, ktorý ste prezentovali verejne aj s pánom doktorom Procházkom, docentom Procházkom a práve ten mi tam chýbal, v tom vašom návrhu, čiže ako nie celkom som tomu rozumel. Rád sa s vami o tom pobavím samozrejme, ale ako mal som pocit, že idete dvojitým metrom na slovenských podnikateľov, slovenské firmy a tých zahraničných povedzme aj so slovenskými vlastníkmi ste ako keby opomenuli, tak možnože aj to len dosvedčuje, že tá téma je naozaj zložitá a nie je jednoduchá. Napriek tomu si myslím, že tie hospodárske škody, ktoré hrozia, sú vysoké. A myslím, že posledné dva týždne sa o tom dosť debatuje a pán poslanec Kadúc pokiaľ tvrdí, že nevie celkom si predstaviť právne, že to je pravda, tak my nehovoríme predsa o vyčíslení konkrétnych škôd, ale musíme mať obavu, že hrozia takéto škody a nakoniec to aj pán poslanec Gál dosvedčil, keď tvrdí, že hrozia stále. To znamená, že asi niečo na tom naozaj je a ja si za tým stojím, že hrozia. Takže je to téma, ktorú naozaj treba riešiť urgentne a rýchlo. Nakoniec neviem, kde je pán poslanec Matovič v týchto chvíľach, ale zrejme na túto tému asi by aj tiež on vedel niečo povedať a možno sa aj porozprávať so svojím kolegom Kadúcom. Pán poslanec Hudacký, ja chápem naozaj, že tie témy sú dôležité, o ktorých ste hovorili, ale netýkajú sa momentálne tohto konkrétneho návrhu skráteného konania, takže asi nebudem o tom, k tomu reagovať. Toľko veľmi stručne, samozrejme. K samotnej téme návrhu zákona, pokiaľ bude schválené skrátené konanie, budeme hovoriť ďalej. Ďakujem pekne.
Sulík, Richard, predseda NR SR (2011-05-18):
Ďakujem pekne. S faktickými poznámkami sa prihlásili siedmi poslanci, ôsmi poslanci. Uzatváram možnosť sa prihlásiť. Je tam ešte niekto deviaty, prosím vás? Nie. Ôsmi poslanci. Uzatváram možnosť. Pani poslankyňa Blahová.
Žiga, Peter, podpredseda NR SR (2024-01-08):
S reakciou na faktické poznámky pán poslanec Pročko.
Osuský, Peter, poslanec NR SR (2017-06-14):
Ďakujem pekne. Pani poslankyňa Grausová, mladícka nerozvážnosť stála na počiatku toho, čo dnes – a divím sa, že vy ho tak bránite – evidentní nepriatelia demokracie obúchavajú Jánovi Budajovi o hlavu. Ján Budaj svojím ďalším životným príbehom – podobne ako Ladislav Mňačko, Dominik Tatarka a mnohí ďalší – precitol a urobil oveľa viac pre demokraciu v tejto krajine ako všetci tí, ktorí zalezení pokrytecky naňho dnes poukazujú. Nie je to žiaden podraz na Jána Budaja, je to jednoducho konštatovanie toho, že ten človek, ako káže kresťanstvo, ktorého vy máte, s prepáčením, plnú hubu, dáva možnosť hriešnikom polepšiť sa a túto možnosť, tak ako Šavol obrátený na Pavla, Ján Budaj využil a budem ho v tomto zmysle brániť. Kolega Mizík, no neviem, čo je to ružová totalita, ale vám vadia osoby, ktoré ocení prezident Kiska, pretože sú Židia. To je čistý fašizmus, aby sme boli presní. A pre mňa bolo teraz cťou, že som hovoril do mikrofónu po mojom prezidentovi Andrejovi Kiskovi a že som mal tú česť tu takto vystúpiť. A vám chcem povedať, že, samozrejme, že vedu môže robiť každý za svoje. Ak niekto robí vedu o tom, že najlepší liek na všetko je Savo, tak to môže skúmať na psoch, na sebe, ak to bude skúmať na manželke, tak je to už vážny trestný čin. Teda toľkoto k tomu, aká veda sa má robiť za verejné prostriedky daňových poplatníkov. Veda, ktorá je apológiou fašizmu a komunizmu, sa rozhodne za prostriedky krajiny, ktorá je demokratická a totalitu odmieta, robiť nemá.
Hrnčiar, Andrej, podpredseda NR SR (2018-02-01):
Pán poslanec Fecko.
Blanár, Juraj, podpredseda NR SR (2022-10-18):
Teraz v rozprave vystúpi pani predsedníčka výboru pre európske záležitosti, pani Vladimíra Marcinková a po nej je prihlásený pán poslanec Gyimesi.
Glváč, Martin, podpredseda NR SR (2019-05-14):
Ďakujem. S faktickou poznámkou jeden poslanec. Končím možnosť prihlásiť sa. Pán poslanec Dostál.
P. Hrušovský, predseda NR SR: (2004-09-10):
(Hlasovanie.) 124 prítomných, 89 za, 2 proti, 31 sa zdržalo, 2 nehlasovali. Schválili sme uvedené body zo spoločnej správy. Ďalší návrh. R. Vavrík, poslanec: Pán predseda, teraz vás poprosím, aby ste dali hlasovať o pozmeňujúcom návrhu, ktorý bol podaný v rozprave a podal som ho ja, ako jeden jediný pozmeňujúci návrh, keby ste o ňom dali hlasovať.
Žiga, Peter, podpredseda NR SR (2023-12-07):
Pristúpime k prvému čítaniu o vládnom zákona o vládnom návrhu zákona, ktorým sa mení a dopĺňa zákon č. 213/2019 o odplatách a o poskytovaní príspevku v civilnom letectve a o zmene a doplnení niektorých zákonov v znení neskorších predpisov. Vládny návrh zákona je uvedený ako tlač č. 56. Návrh na jeho pridelenie na prerokovanie výborom je v rozhodnutí č. 45. Prosím ministra dopravy Jozefa Ráža, aby vládny návrh zákona uviedol. Nech sa páči, pán minister. (Rokovanie o vládnom návrhu zákona, ktorým sa mení a dopĺňa zákon č. 213/2019 Z. z. o odplatách a o poskytovaní príspevku v civilnom letectve a o zmene a doplnení niektorých zákonov v znení neskorších predpisov , tlač 56.)
Mojš, Milan, poslanec NR SR (2019-10-16):
Pán predsedajúci, dajte, prosím, hlasovať o návrhu zákona ako celku s odporúčaním gestorského výboru schváliť.
Bagačka, Michal, poslanec NR SR (2015-07-02):
Ďakujem za slovo. Pán minister, venovali ste sa pánovi poslancovi Zajacovi a v podstate na niektorých prípadoch alebo na niekoľkých prípadoch ste vlastne poukázali, že tie jeho vyjadrenia, to boli, keď jemne poviem, tak možno polopravdy. A to ma hnevá a nielen možno pri ňom, ale aj pri niektorých ostatných, že keď už sa postavím za tento pultík, tak mal by som byť pripravený a mal by som si zistiť fakty. A keď už poviem nejaké číslo, tak mal by som si za ním stáť a mal by som ho mať zdokumentované. A toto možná v rámci etického kódexu by bola tiež taká jedna veta, že poslanec, ktorý predstúpi pred svojich kolegov a predstúpi pred verejnosť a celé Slovensko, by nemal viesť svoj dialóg, respektíve monológ vo forme krčmových rečí, ale mal by sa držať faktov a mal by si za tými svojimi slovami stáť a mali by byť pravdivé. Ďakujem. (Potlesk.)
Vašečka, Richard, poslanec NR SR (2017-02-08):
Ďakujem za slovo. Ako poznám z minulého volebného obdobia pani kolegyňu Janku Šípošovú, aj ako predseda poslaneckého klubu, tak viem, že pracuje naozaj veľmi konkrétne, vecne. Páči sa mi pri otázkach, možno ich nazvať aj ideologické alebo dokumentové, že presadzuje taký, alebo dáva prednosť klinickému prístupu. To znamená, že sa venuje naozaj tomu konkrétnemu človeku, konkrétnemu prípadu, ktorý treba riešiť. Myslím si, že otázka nejakých stratégií alebo nejakých dokumentov, na to máme vládu, na to máme aj teda parlament, máme tu výbor pre ľudské práva. Myslím, že pre ombudsmana je naozaj vhodné, aby išiel, ako sa hovorí, že po človeku, po prípade, po veci a uplatňoval, myslím, že dostatočne zadefinované ľudské práva, ktoré tu máme, ale ktoré, bohužiaľ, v praxi nie sú tak dodržiavané a tí ľudia majú problém, na koho sa obrátiť. Myslím, že keď sa obrátia na Janku Šípošovú, tak určite nájdu človeka, ktorý ich s otvorenými očami a ušami bude počúvať a bude riešiť veľmi prakticky a veľmi konkrétne ich situáciu.
Fecko, Martin, poslanec NR SR (2016-04-19):
Ďakujem pekne. Pán kolega, myslím, že stále sa tu zmieňuje vláda kontinuity. Áno, pri poľnohospodárstve to asi bude parte. Asi úmrtné, keď sa bude pokračovať tak, ako sa pokračuje doteraz. V programovom vyhlásení vlády je veľa vecí, aj mne chýba, čo sa vyjadrím ešte v rozprave, aj samozrejme k pozemkom, kde hovorím, že keď to nedáme dokopy, tak tu si môžeme hovoriť, čo chceme. Pozemok je gro a to nám nikto neukradne. Tu to bude stále na tomto území. Hovoril si, že to prekrývanie programu, 90-percentné, 80-percentné, a máme tam všetko a neviem, koľko tam toho, prevažnú väčšinu máme. No to je to vykrádanie obsahu významu slov. On povie, že prekrýva. To vôbec neni pravda. Veď toto ja hovorím už štvrtý rok tu, že dochádza aj k vykrádaniu obsahu významu slov. Niečo sa povie, a to vôbec neni funkčné, lebo len deklaruje lož za pravdu, ľudia boží. O tom je vykrádanie významu slov. Tak dúfam, že si, to už konečne pochopíte a budete sa tomu venovať. Že keď raz poviem, že 90 %, tak a), b), c), d) a posledná je 90-percentná transparentnosť a prepojenosť na vládny program. A to je to vykrádanie obsahu významu slov, ktorý, žiaľ, tu zažívam šiesty rok a je mi z toho smutno, vážení kolegovia. Tak sa preberme a poďme to robiť po rezortoch jeden po druhom, aby sme sa nemuseli hanbiť pred našimi občanmi. Ďakujem pekne.
Laššáková, Jana, podpredsedníčka NR SR (2013-05-29):
Ďakujem, pán podpredseda vlády a minister zahraničných vecí. Prosím, zaujmite miesto určené pre navrhovateľov. A teraz prosím spoločného spravodajcu z výboru pre európske záležitosti poslanca Andreja Kolesíka, aby informoval Národnú radu o výsledku prerokovania správy vo výboroch. Nech sa páči, pán spravodajca.
M. Hort, podpredseda NR SR: (2008-05-15):
Slovo má pani poslankyňa Klára Sárközy.
B. Bugár, podpredseda NR SR: (2002-02-06):
J. Cuper, poslanec: Pán podpredseda tohto parlamentu, ja sa pripájam k pánovi poslancovi Kotianovi a súhlasím s ním, že ak podpredseda slovenského parlamentu nie je povinný rešpektovať ústavu a zákony tohto štátu a hlási sa podľa zákona, ktorý na tomto území nemá nijakú platnosť a ktorý Benátska komisia vyhlásila, že nie je v súlade s medzinárodným právom, ak vy ste sa prihlásili o tento preukaz, ak ste sa podpísali pod nadácie, ktoré majú byť zriaďované, aby realizovali tento zákon na Slovensku, aké máte právo upozorňovať poslanca tohto parlamentu, že porušuje nejaké nezmyselné ustanovenia tohto rokovacieho poriadku...
Bugár, Béla, podpredseda NR SR (2019-09-11):
Prezentujme sa a hlasujme o návrhu ako celku. (Hlasovanie.) Prítomných 138, za 122, 15 sa zdržali, 1 nehlasoval. Konštatujem, že tento vládny návrh sme schválili. Prosím teraz pána poslanca Antala, aby uviedol hlasovanie v druhom čítaní o vládnom návrhu zákona, ktorým sa mení a dopĺňa zákon č. 543/2002 Z. z. o ochrane prírody a krajiny, tlač 1523. (Hlasovanie o vládnom návrhu zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov a ktorým sa menia a dopĺňajú niektoré zákony , tlač 1523.)
Drobný, Stanislav, poslanec NR SR (2019-09-25):
Ďakujem. Pán kolega Poliačik, chcem vám odpovedať na otázku, prečo zasahujeme do súkromia, integrity ženy. V rozsudku, ktorý bol vyhlásený v roku 1973 Najvyšším súdom Spojených štátov, vychádzal z tzv. práva na ochranu súkromného života. Avšak to, čo sa deje v intimite maternice, vývoj ľudskej bytosti má mať právo na plnú legislatívnu ochranu. Takýto zásah v lone matky je teda vraždou počatého dieťaťa. Intimita lona matky nemôže dávať oprávnenie na zabíjanie v jej vnútri, takisto ako intimita domu nemôže legalizovať masaker v jeho interiéri. Príkladom tu môžu byť hasiči a príslušníci iných záchranných zložiek, ktorí narúšajú úplne v súlade s právnym, s právom súkromne vlastníctvo preto, aby zachránili život osôb, ktoré sa nachádzajú vo svojich domoch, dokonca i vtedy, keď sa musia vlámať do horiacich budov, aby zachránili životy osôb, ktoré sú v nich zamknuté. Ďakujem.
Jurinová, Erika, podpredsedníčka NR SR (2015-10-06):
Ďakujem, pán poslanec. Dávam slovo pánovi poslancovi Mikulášovi Hubovi, ktorý je ako posledný prihlásený ústne do rozpravy. Nech sa páči.
Šeliga, Juraj, podpredseda NR SR (2020-05-12):
Ďakujem pekne, pán podpredseda. Dávam slovo pani spravodajkyni, ktorú určil navrhnutý gestorský výbor pre verejnú správu a regionálny rozvoj, pani poslankyni Zite Pleštinskej. Nech sa páči, pani poslankyňa, máte slovo.
Jurinová, Erika, podpredsedníčka NR SR (2014-11-08):
Pán poslanec Daniš.
Hrnčiar, Andrej, podpredseda NR SR (2018-06-20):
Dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, poslancovi Vladimírovi Slobodovi. Takže vyhlasujem prestávku, kým príde spravodajca. (Prestávka.) (Po prestávke.)
Figeľ, Ján, podpredseda NR SR (2013-11-29):
S ďalšou faktickou Daniel Duchoň.
Jurinová, Erika, podpredsedníčka NR SR (2015-09-25):
Ďakujem, pán poslanec. Na vaše vystúpenie jedna faktická poznámka. Uzatváram možnosť prihlásiť sa. Nech sa páči, pán poslanec Mikloško.
Matovič, Igor, poslanec NR SR (2016-11-22):
Ďakujem. Chcel by som požiadať, aby sme ako Národná rada zaviazali vládu Slovenskej republiky, aby predložila Národnej rade presný odpočet, rozpis všetkých výdavkov v súvislosti s predsedníctvom v Rade Európskej únie. Zdôvodnenie: Vzhľadom na medializované informácie o tunelovaní týchto prostriedkov, či už teda ľuďmi od Andreja Danka, predsedu Národnej rady, cez predraženú večeru, na ktorej iba kultúrny program mal stáť viac ako 70-tisíc eur, alebo včera zverejnenými informáciami bývalej zamestnankyne ministerstva zdravotníctva, pardon, zahraničných vecí, a môžme sa oprávnene domnievať, že tieto prostriedky, naše spoločné prostriedky, ktoré sa do štátneho rozpočtu dostávajú... (Prerušenie vystúpenia predsedajúcim.)
P. Hrušovský, podpredseda NR SR: (2001-10-17):
R. Hofbauer, poslanec: Veľmi kratučko. Skutočne donútenie poslancov, aby hlasovali o zákonoch, ktoré boli predložené v hodine dvanástej, s požiadavkou na skrátené konanie a ešte ich donútiť, aby o tom skrátenom konaní aj hlasovali, aby sa zúčastnili celého tohto procesu, čiže zákonom vnútiť poslancovi, aby konal čosi, s čím ako poslanec odborne, vecne, profesijne a politicky nesúhlasí, to je predsa nemysliteľné! Takže v plnom rozsahu sa podpisujem pod to, čo povedala pani poslankyňa Tóthová.
Fronc, Martin, poslanec NR SR (2014-09-09):
Ďakujem, pán predseda. Ja sa vraciam k svojmu návrhu, ktorý som predložil na júnovej schôdzi, a som rád, že aj viacerí kolegovia sa teraz už k tomu pridávajú, a to, aby predseda vlády pán Robert Fico predložil informáciu o situácii na Ukrajine, jej možných dopadov na bezpečnosť občanov Slovenskej republiky, ohrozenie ich majetku na Ukrajine, možný prílev migrantov a pripravenosť Slovenska na to a o sankciách voči Ruskej federácii. V prípade, že túto informáciu Národná rada neschváli, tak žiadam, aby sa hlasovalo v tom prípade o správe s rovnakým obsahom. Myslím, že odôvodnenie je veľmi jednoduché vzhľadom na to, čo sa momentálne deje na Ukrajine. Ďakujem.
Jurinová, Erika, podpredsedníčka NR SR (2012-09-26):
Na vystúpenie pani poslankyne sú dve faktické poznámky. Uzatváram možnosť prihlásiť sa s faktickými. Nech sa páči, pani poslankyňa Vášáryová.
Martvoň, Anton, poslanec NR SR (2014-09-11):
Ďakujem pekne. Pani poslankyňa, budem reagovať na tú časť vášho vystúpenia, kde ste kritizovali, že sa vypúšťa to obmedzenie opakovanej voľby riaditeľa Justičnej akadémie. Ja si nemyslím, že je to niečo zlé, keď môže byť generálny riaditeľ na ministerstve spravodlivosti viackrát za sebou vymenovaný, keď minister môže byť viackrát za sebou vymenovaný, keď poslanec Národnej rady môže byť viackrát za sebou zvolený, keď starosta, primátor môže byť za sebou viackrát zvolený, tak nevidím v tom problém, aby aj riaditeľ Justičnej akadémie mohol byť opakovane zvolený. Čiže myslím si, že pán minister neprichádza s ničím neštandardným, vo viacerých štátoch, čo sa týka šéfov obdobných inštitúcií, týkajúcich sa justičných akadémií, tak takéto obmedzenie nemajú. Toľko z mojej strany.
Pellegrini, Peter, predseda NR SR (2015-07-01):
Pán poslanec Kolesík.
P. Paška, predseda NR SR: (2007-06-26):
(Hlasovanie.) 119 prítomných, 1 za, 109 proti, 9 sa zdržalo. Tento bod sme neschválili. Ďalej.
Hort, Milan, podpredseda NR SR (2010-08-11):
Poprosím o pokoj v rokovacej sále. Nech sa páči.
J. Laššáková, poslankyňa: (2004-06-17):
V rozprave som vystúpila iba ja a predniesla som dva návrhy. Jeden procedurálny návrh, aby Národná rada prerušila rokovanie o predloženom návrhu zákona do času, dokiaľ nám nebude doručený autorizovaný preklad nariadenia Rady. Prosím, pán predseda, dajte o tomto návrhu hlasovať.
Laurenčík, Milan, podpredseda NR SR (2020-07-09):
Pán minister, chcete reagovať?
B. Bugár, podpredseda NR SR: (2002-05-21):
J. Langoš, poslanec: Ja si len krátko dovolím pripomenúť, že tento poslanecký návrh zákona bol vrátený v druhom čítaní snemovňou na dopracovanie a do návrhu zákona boli zapracované všetky legislatívno-technické pripomienky legislatívneho odboru Národnej rady Slovenskej republiky a gestorský výbor zvážil všetky vecné charakteristiky tohto zákona a zákon bol schválený. Chcem povedať k pripomienkam pána prezidenta len toľko: Tie pripomienky, ktoré sa tvária ako legislatívno-technické, sú len návrhy ináč formulovaných ustanovení, ktoré prešli legislatívno-technickou kontrolou. Tie pripomienky, ktoré sa tvária ako vecné pripomienky, vychádzajú z hlbokého neporozumenia súčasnej technológie digitálneho spracúvania telefonických rozhovorov alebo vôbec elektronických signálov a nemajú žiadne opodstatnenie. Ďakujem pekne.
Zmajkovičová, Renáta, podpredsedníčka NR SR (2012-09-18):
Pán poslanec Krajcer.
Halák, Róbert, poslanec NR SR (2022-10-18):
Ďakujem za slovo, pán predseda. Dovoľte mi návrh na doplnenie alebo zmenu návrhu programu. V mene skupiny troch poslaneckých klubov OĽANO, SaS, SME RODINA žiadame o doplnenie programu 75. schôdze o bod, 72. schôdze, o bod – návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky k silnejúcemu prejavu nenávisti voči menšinám a komunitám a osobitne komunite LGBTI+ a židovskej komunite žijúcim na Slovensku. Materiál bol doručený do podateľne, prosím o skrátenie lehoty.
Kažimír, Peter, podpredseda vlády a minister financií SR (2013-09-03):
Pretože o pocitoch to bolo u mnohých verejných činiteľov, ktorí dodnes rozhodovali o verejných prostriedkoch. Chcem vám povedať, že ak sa rozhoduje o informačných systémoch dodnes, je to na základe mnohokrát pocitov šéfov týchto rezortov. To som vám chcel povedať a nikoho tým neurážam. Podstata zákona je v tom, aby sme atomizované celky, vynakladanie miliónov, desiatok, stámiliónov eur dostali proste pod kontrolu s efektom, po ktorom práve vy, pani poslankyňa, voláte, to znamená, aby to malo výstup pre ľudí. Lebo aj ja sa dneska môžem, ja s vami absolútne súhlasím, kľúčové je a ja sa tiež môžem pýtať, ako je možné, že pracujeme na opise, minieme miliardu eur, predtým sme minuli ďalšie miliardy korún na systémy v takých správach, onakých správach, a žiadne z týchto systémov nie sú prepojené? Dodnes nemáte funkčné registre, nič v tejto oblasti de facto nefunguje. Dôvodom je to, že neexistovali, de facto dodnes a ešte stále nie sú uzákonené normy, ktoré by hovorili o zastrešení toho systému. Ako takže ja vás nekritizujem, ja len chcem pomenovať, že celkom správne hovoríte o tom, že to musí mať efekt pre ľudí a nie efekt pre preinvestovanie kapitálových výdavkov takých alebo onakých, alebo nastavenie maintenanceu, maintenanceových zmlúv pre tých alebo oných, ale je ťažko kvantifikovať. Kvantifikovať tieto veci sa nedajú, dajú sa kvantifikovať v oblasti úspor na ľuďoch, agendách, človekohodín a podobne, ale presné číslo vám dodať nedáme. Ale to, že to ešte bude cesta ťažká a dlhá, o tom niet pochýb, lebo je to aj súboj o kompetenciách, o moci a o tom a o peniazoch. Ďakujem. Pekný večer vám prajem.
Kamenický, Ladislav, minister financií SR (2024-10-29):
Ďakujem pekne. Vážený pán predsedajúci, vážené panie poslankyne, poslanci, vláda sa vo svojom programovom vyhlásení na roky ´23 až ´27 zaviazala s ohľadom na zefektívnenie boja proti daňovým a colným únikom eliminovať legislatívne medzery umožňujúce agresívne daňové plánovanie a podporujúce škodlivé daňové praktiky. Prijatím špecifických opatrení v oblasti práva na odpočítanie dane alebo jeho úpravu a opráv sa v súlade s európskou smernicou DPH, s judikatúrou Súdneho dvora Európskej únie zabezpečí presnosť odpočítanej dane z tovarov a služieb, čím sa sleduje dosiahnutie minimálneho počtu a objemu daňových únikov. V súlade s uvedenými navrhovanými úpravami v zákone o dani z pridanej hodnoty sa upravujú inštitúty opravy a úpravy odpočítanej dane tak, aby právo platiteľa dane na odpočítanie DPH v kúpení či obstarávaní tovarov a služieb v čo najpresnejšie možnej miere zodpovedali ich použitiu na účel zdaniteľných plnení. Zavádza sa pojem prvotné použitie. Tým sa sleduje dodržanie reálneho používania tovarov a služieb platiteľom DPH v porovnaní s deklarovaným zámerom, ktoré použil na účely uplatnenia práva na odpočítanie DPH. Dochádza k doplneniu dôvodov na opravu odpočítanej dane. Ak sa prvotné použitie tovarov a služieb nezhoduje s deklarovaným, môže mať za následok buď vrátenie odpočítanej dane, alebo aj uplatnenie odpočítania DPH, ak pôvodne platiteľ neodpočítal daň a pri prvotnom použití začal tovary a služby používať na plnenie zakladajúce nárok na odpočítanie DPH. Toľko na úvod. Počkajte ešte. Súčasne sa pojem, spresňuje pojem investičný majetok tak, aby pod tento pojem spadal výlučne dlhodobý majetok platiteľa používaný na uskutočňovanie ekonomickej činnosti. Taktiež sa dochádza k zníženiu hodnoty obstarávacej ceny hnuteľného investičného majetku z aktuálnych 3 319,39 eura na 1 700 eur a zosúladenie postupov pri plnení, uplatňovaní práva na odpočítanie DPH a odpisovania podľa zákona o dani z príjmov. V neposlednom rade s cieľom zosúladenia súčasnej úpravy so smernicou DPH dochádza k zmene pravidiel určovania základu dane pri súkromnom používaní alebo bezodplatnom dodaní tovaru, pri kúpe ktorého bola odpočítaná DPH, čo malo za cieľ spravodlivo zdaniť jeho spotrebu. Na účely DPH sa totiž bezodplatne darovaný tovar alebo bezodplatne spotrebovaný platiteľom či jeho zamestnancami, pri kúpe ktorého bola odpočítaná DPH, považuje za dodanie za protihodnotu. Vážené panie poslankyne, vážení páni poslanci, na záver mi dovoľte požiadať o podporu a prijatie tohto zákona. Ďakujem pekne.
Paška, Pavol, predseda NR SR (2012-10-17):
(Hlasovanie.) 142 prítomných, 102 bolo za, 40 sa zdržalo. Návrh sme schválili.
Danko, Andrej, predseda NR SR (2018-11-28):
Ďakujem. Vážené panie poslankyne, páni poslanci, samozrejme, že nebude hlasovanie, ak sa dopytujete, lebo tu nie je o čom hlasovať, a pokračujeme v rozprave. Pán poslanec Klus. A pripraví sa pán poslanec Pčolinský.
Laššáková, Jana, podpredsedníčka NR SR (2014-02-13):
Pán poslanec Mikuš, nech sa páči.
V. Veteška, podpredseda NR SR: (2005-12-08):
Ďalšia otázka číslo dva v poradí. Položila ju poslankyňa Laššáková a určila ju ministrovi zdravotníctva pánovi Rudolfovi Zajacovi. Otázka znie: „Prečo ministerstvo zdravotníctva neumožnilo riaditeľom nemocníc z Banskej Štiavnice, Krupiny, Hnúšte, Stará Ľubovňa... nahliadnuť do spisov týkajúcich sa výberového konania na vydanie povolenia na prevádzkovanie ambulancie záchrannej zdravotnej služby? Podľa zákona č. 211/2000 Z. z. majú na to právo.“ Nech sa páči, pán minister.
Hrnčiar, Andrej, podpredseda NR SR (2018-03-14):
Otváram rozpravu k tomuto bodu programu. Nedostal som žiadnu písomnú prihlášku, pýtam sa, či sa chce prihlásiť niekto ústne. Končím možnosť nahlásiť sa do rozpravy. Do rozpravy sa neprihlásil nikto, prerušujem rokovanie o tomto bode programu. Teraz pristúpime k rokovaniu o návrhu na voľbu kandidátov na členov disciplinárnych senátov . Návrh má tlač 906. Chcem vás informovať, že do začiatku rokovania o tomto bode programu podali poslanci podľa § 39 ods. 8 zákona o rokovacom poriadku návrh, aby sa táto voľba vykonala tajným hlasovaním. Teraz prosím povereného člena ústavnoprávneho výboru, poslanca Tibora Bernaťáka, aby návrh uviedol a podal správu o výsledku prerokovania tohto návrhu vo výbore.
Muňko, Dušan, poslanec NR SR (2017-12-05):
Pán poslanec, nič som nečakal, pretože od vás sa nič nedá ani čakať, ale vrátim sa k dvom veciam. Ku Kovošrotu. Kovošrot poznám veľmi dôverne. Zavádzate, tak jak ste zavádzali, že má premiér konto na Belize. V Kovošrote v prvom kole bolo vydražené, nedostal úver, čiže prebehlo druhé kolo. Zavádzate, pretože tam nebolo len, že za čo sa kupuje, ale boli tam aj záväzky. Poznám to, pretože to sa zúčastňovali moji priatelia v tej celej záležitosti, pretože som voľakedy robil v Zberných surovinách a Kovošrote, takže to poznám veľmi dôverne. A od vás sa nič nedá čakať, od daňového podvodníka a zlodeja sa nič nedá čakať, lebo tak ako predal bielemu koňovi svoju firmu, potom najazdí 200-tisíc kilometrov. Proste či to je tlačiarensky stroj a ja vám ich vymenujem stále, nevyplácanie dohôd vašim ľuďom, nakoniec predanie firmy, vrátenie naspäť. Vy nás tu idete poúčať? Ja by som vás poprosil, keby ste ma nenazývali opicou, opicou, ja vám môžem byť otcom. Opicou môže byť váš otec, keď nazývate mňa opicou. Vyprosujem si to! A keď mi ešte budete ďalej nadávať, tak si to s vami vyrovnám ináč.
Grendel, Gábor, poslanec NR SR (2018-09-20):
Ďakujem pekne, pani predsedajúca. Vážené panie poslankyne, vážení páni poslanci, v súlade s § 73 zákona o rokovacom poriadku som bol určený Výborom Národnej rady pre obranu a bezpečnosť za spravodajcu k návrhu uvedeného zákona (tlač 936). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Odporúčam, aby predmetný návrh zákona výbory prerokovali do 30 a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pani predsedajúca, otvorte všeobecnú rozpravu.
Paška, Pavol, predseda NR SR (2014-11-10):
Pán poslanec Kollár.
Laššáková, Jana, podpredsedníčka NR SR (2014-01-29):
Pán poslanec, poprosím vás, poprosím vás, nie, nediskutujte. Nech sa páči, pán poslanec Matovič, poprosím vás, pánovi poslancovi Matovičovi dajte čas.
Kollár, Boris, predseda NR SR (2023-05-10):
Prosím, prezentujme sa a hlasujeme. (Hlasovanie.) Prítomných 142 poslancov, za 87, proti 15, zdržalo sa 40. Konštatujem, že tento návrh sme schválili.
Krajčír, Ľuboš, poslanec NR SR (2020-07-15):
Pán predsedajúci, dajte, prosím, hlasovať o návrhu zákona ako celku s odporúčaním gestorského výboru schváliť.
Grendel, Gábor, podpredseda NR SR (2020-09-29):
Štyri faktické poznámky na vystúpenie pani poslankyne. Končím možnosť prihlásiť sa s faktickými...
B. Bugár, podpredseda NR SR: (2001-10-17):
(Hlasovanie.) Prítomných je 81 poslancov, za 73, zdržalo sa 6, nehlasovali 2. Konštatujem, že Národná rada vyslovila súhlas s návrhom na vyslanie jednotky Armády Slovenskej republiky do spoločného česko--slovenského práporu v rámci síl KFOR. Vážené panie poslankyne, vážení páni poslanci, vyhlasujem obedňajšiu prestávku. Ešte predtým pán poslanec Juriš – procedurálny návrh. A. Juriš, poslanec: Chcel by som požiadať poslancov pôdohospodárskeho výboru, aby sme sa dnes o 13.30 hodine stretli v zasadačke výboru.
Grendel, Gábor, podpredseda NR SR (2023-02-01):
Pán poslanec Šefčík.
Hlina, Alojz, poslanec NR SR (2015-09-29):
Ďakujem pekne. Ďakujem pekne aj pánovi Hrušovskému, že sa venoval naozaj tomu, že aj tie iné ustanovenia sú zvláštne, hej. Ja som sa primárne venoval tomu etickému kódexu, ale keby som sa tu snažil rozanalyzovať jednotlivé zmeny paragrafov, tak určite spomeniem aj toto, čo spomínal pán Hrušovský. Čiže terajší rokovací poriadok hovorí o tom, že predložené pozmeňujúce návrhy majú na druhý deň byť hlasované, ak sa nerozhodne ináč. Vy to meníte na 48 hodín, ak sa Národná rada nerozhodne ináč. Čiže robíte v zásade to isté, len sa tam vymení za druhý deň číslovka 48. Ale je to asi na tlačovku s tým, ak poviete, ako ste zachránili svet. Viete, naozaj čo ste urobili s inštitútom interpelácie? Tak, áno, podarilo sa konečne vydobyť to, že ako-tak majú váhu. Členovia vlády sa tu vyospravedlňujú navzájom, aby tu zostali štyria. A je to pre nich asi trápne. Tak vy im pomôžete, že do rokováku sa dostane, že na interpeláciách sa zúčastňuje iba tretina vlády. Dvadsať rokov sme mali, že sa ich zúčastňuje celá vláda, pokiaľ sa niekto neospravedlní, teraz ste si to zjednodušili, lebo niekto vyžaduje, aby tu sa tie ustanovenia plnili, tak to tak napíšete. Prečo silný ústavný inštitút o tom, že proste opozičný poslanec má právo interpelovať, degradujete takýmto spôsobom? Tomu by som sa tiež napríklad venoval, čo ste urobili z poslaneckého prieskumu, musí tu poslanec získať na to poverenie poslaneckého klubu alebo Národnej rady. Ako ja opozičný poslanec, prosím vás, získam poverenie na výkon poslaneckého prieskumu, poraďte mi to, z vás niekto, cez čo tak prejdem, cez koho prejdem s tým návrhom, ktorá väčšina tu schváli mne poslanecký prieskum niekde, prosím vás. Však to sami musíte vedieť, že to nefunguje, čiže je to iba so súhlasom vás. O tom som chcel tiež rozprávať.
Grendel, Gábor, podpredseda NR SR (2022-05-05):
Kolegyne, poprosím vás.
Grendel, Gábor, podpredseda NR SR (2021-09-22):
Pán poslanec Marek Kotleba.
Kollár, Boris, predseda NR SR (2023-02-01):
Ďakujem pekne. S ďalšou faktickou vystúpi pán poslanec Pročko.
Martvoň, Anton, poslanec NR SR (2013-05-28):
Ďakujem pekne. No, pán poslanec Sulík, no vy používate tzv. účelové argumenty. Jako na jednej strane hovoríte, že vás volili tajne pri voľbách predsedu SaS-ky, nakoľko išlo o členov politickej strany, ale že poslanci sú v inom postavení. No dovolím si vás upozorniť, že aj poslanci Národnej rady hlasujú každý sám za seba, nakoľko platí zákaz imperatívneho mandátu. Dôkazom je aj to, prečo poslancov Národnej rady nemôžu občania odvolať. No vy tu hovoríte o porušeniach dohôd. No z vašich úst to znie trošku komicky, keď na základe porušenia vašich dohôd padla vláda pani Radičovej a na základe porušenia vašich dohôd, vo vašej vlastnej strane SaS, odišla Kollárova skupina. Čiže trošku, no, trošku to znie komicky práve od vašich, alebo od vás, alebo z vašich úst.
Sulík, Richard, poslanec NR SR (2013-09-11):
Nebuďte nervózny, nekričte na mňa. Pán Kaliňák rovnako nedodržiava... (Prerušenie vystúpenia predsedajúcim.)
Bugár, Béla, podpredseda NR SR (2011-05-20):
Ďakujem pekne. Otváram rozpravu. Konštatujem, že som dostal jedinú písomnú prihlášku, a to pani poslankyňa Vaľová sa hlási do rozpravy. Nech sa páči, pani poslankyňa, potom otvorím možnosť prihlásiť sa ústne do rozpravy.
Jurinová, Erika, podpredsedníčka NR SR (2014-11-28):
Ďakujem, pán minister. Pán spravodajca si nežiada záverečné slovo. Prerušujem rokovanie o tomto bode programu a pokračujeme návrhom na odvolanie a voľbu zástupcu navrhnutého vládou Slovenskej republiky do Dozornej rady Sociálnej poisťovne. Návrh vlády má tlač 1275, správa o výsledku prerokovania návrhu vo výbore pre sociálne veci má tlač 1275a. Nech sa páči, pán minister, uveďte návrh.
Vašečka, Richard, poslanec NR SR (2023-02-03):
Ja len krátko. Ďakujem za to, že sa hľadajú riešenia, že vidieť, že kto chce, tak hľadá spôsoby. Takže ďakujem tým, ktorí majú záujem to podporiť, nie je to môj zákon alebo náš zákon, nejakej úzkej skupiny predkladateľov, aj keď ja som vymenoval úmyselne, však je to ľahko dohľadateľné, kto spolu predkladá tento zákon, a chcem poďakovať svojim spolupredkladateľom a budeme hľadať spôsob, ako to pôjde, aj keď to nebude možno podľa predstáv všetkých. A chcel by som zareagovať na úvod na také politické vyhlásenie o tom, ako sme postupovali počas volebného obdobia. Ja som podporoval a budem podporovať veci, o ktorých si myslím, že sú hodnotovo naozaj vyššie ako aj politické nejaké dohody. Na druhej strane vernosť aj dohodám je dôležitá vlastnosť. Ja na rozdiel od kolegov som bol dve volebné obdobia v opozícii a teraz som jedno volebné obdobie v koalícii. Keď sme boli v opozícii, samozrejme, neboli sme viazaní žiadnymi dohodami, mohli sme predložiť voľne podľa našej úvahy a našej vôle návrhy zákonov a rovnako za ne hlasovať a môžete si to ľahko skontrolovať, je to verejné. Teraz sa riadime dohodami preto, aby sme spoločne dosiahli niektoré veci. Mnohé z nich nemusíme súhlasiť, nemusela súhlasiť ani SaS, napriek tomu sme sa na nich dohodli. Teraz sme voľní, logicky, že koaličné dohody padajú, nie na začiatku, ale na konci volebného obdobia, resp. ak padnú, tak sa blíži koniec volebného obdobia, preto sme to teraz predložili. Napísal som blog na začiatku volebného obdobia, že voľnú nedeľu predložíme, resp. dúfame, že presadíme, ale vládu nepoložíme. Je to naozaj politická, politická chyba robiť hlava-nehlava. Treba brať ohľad na námietky, partnerov, ale aj pléna a snažiť sa dosiahnuť dohodu a niečo presadiť. Ďakujem.
Paška, Pavol, predseda NR SR (2012-06-22):
Pán poslanec, vysvetlenie teda k iniciatíve pána ministra zahraničných vecí Spolkovej republiky Nemecka pána Westerweleho v organizovaní skupiny spolupráce desiatich ministrov zahraničných vecí, áno? Prosím vás, zapnite pána poslanca Procházku.
Hraško, Igor, poslanec NR SR (2015-12-01):
Ďakujem pekne, pani predsedajúca, za slovo. Vážené kolegyne, kolegovia, dovoľte, aby som vám predniesol návrh novely zákona č. 120/1993 Z. z. o platových pomeroch niektorých ústavných činiteľov Slovenskej republiky. (Reakcia z pléna.) Počkajte, moment, teraz mám tú správnu tlač. Je to návrh novely zákona č. 357/2004 Z. z. o ochrane verejného záujmu pri výkone verejných funkcií funkcionárov v znení ústavného zákona č. 545/2005 Z. z. Cieľom tohto nášho návrhu ústavného zákona je zaviesť princíp jedného platu pri výkone viacerých verejných funkcií. Návrh ústavného zákona je založený na dvoch pilieroch. Z nich prvým je zdôraznenie zodpovednosti verejného funkcionára za náležitý výkon verejnej funkcie a druhým je zabránenie neprimeraného požívania príjmov plynúcich z výkonu viacerých verejných funkcií. Vykonávanie každej verejnej funkcie je nielen odborne a časovo náročné, ale väčšinou aj nadpriemerne platovo ohodnotené v porovnaní s priemerným platom občanov Slovenskej republiky. Navrhuje sa preto aby verejný funkcionár, ktorý zastáva viacero verejných funkcií, poberal z ich vykonávania len jeden príjem. Zostáva na verejnom funkcionárovi, aby si vybral, príjem z výkonu ktorej verejnej funkcie poberať bude. S cieľom posilniť zodpovednosť verejného funkcionára vykonávať verejnú funkciu so všetkou vážnosťou a starostlivosťou, ktorá jej prináleží, je žiaduce vytvoriť relevantný právny rámec, ktorý by minimalizoval kumuláciu, resp. nenabádal na ňu, viacerých verejných funkcií v rukách jednej osoby, a tým neraz nepriamo aj v rukách príslušnej politickej strany alebo hnutia, čím sa vlastne posilňuje neželaná partokracia na Slovensku. V zmysle uvedeného predložený návrh ústavného zákona nerieši otázku inkompatibility, teda nezlučiteľnosti funkcií v zamestnaní a činnosti, rieši len finančnú odmenu poskytovanú osobe, ktorá zastáva viacero verejných funkcií. Za verejného funkcionára sa považuje osoba uvedená v čl. 2 ods. 1 ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z., napríklad poslanec Národnej rady, starosta obce, štátny tajomník, poslanec mestského zastupiteľstva alebo zastupiteľstva vyššieho územného celku a podobne. Návrh ústavného zákona rešpektuje čl. 30 ods. 4 Ústavy Slovenskej republiky, podľa ktorého majú občania za rovnakých podmienok právo na prístup k voleným a iným verejným funkciám, ako aj v čl. 36 písm. a) Ústavy Slovenskej republiky, ktorý sa týka práva na odmenu za vykonanú prácu. Nedávno sme schvaľovali zákon, ktorý obmedzil plat z ďalších vykonávaných z funkcií na úroveň minimálnej mzdy. Avšak myslíme si že, a hovoríme to už dlhodobo, človek pokiaľ chce zastávať nejakú funkciu, mal by sa jej venovať skutočne plnohodnotne, aby ju vykonával dobre. Neviem si predstaviť, že by napríklad taký učiteľ alebo zdravotná sestra zároveň mali aj popri zamestnaní nejakú inú funkciu a odbiehali by si len tak, mirnix-dirnix zo svojho zamestnania... (Prerušenie vystúpenia predsedajúcou.)
Viskupič, Marián, poslanec NR SR (2023-06-14):
Aj ja chcem takisto informovať členov finančného výboru, že o 13.00 h, teda za chvíľku, začíname tiež finančný výbor v našej štandardnej miestnosti. Ďakujem pekne.
P. Paška, predseda NR SR: (2010-02-02):
(Hlasovanie.) 138 prítomných, 88 za, 48 sa zdržalo, 2 nehlasovali. Máte súhlas.
V. Veteška, podpredseda NR SR: (2006-01-24):
J. Cuper, poslanec: Ďakujem, pán predsedajúci. Vieš, Robo, v prvom rade chcem povedať, že s tebou súhlasím. Likvidáciou štátneho monopolu v energetických podnikoch sa zavádza niečo, čomu sa zvykne hovoriť v literatúre personálny kolonializmus. Stačí mať bankové konto, nemusí sa stavať armáda, nemusí sa stavať loďstvo ani letectvo, jednoducho sa kúpi právo vyberať si od obyvateľov tej ktorej krajiny poplatky za plyn, za elektriku a za ďalšie veci. Pravdu, súhlasím aj s tebou v tom, že veľké krajiny, teda veľkí hráči v európskom priestore si nedajú všetky strategické podniky iným hráčom, aby im zaviedli tento personálny kolonializmus. Ja som tu už svojho času Dzurindovi citoval, keď ešte nastupoval k moci predchádzajúci francúzsky ministerský predseda, keď povedal, že  Gaz de France, Elektricité de France  ostanú v štátnych rukách, lebo musia plniť národné, ale najmä štátne záujmy francúzskeho národa. V tom sa zhodneme. Ale nezhodnem sa v tom, čo si povedal hneď na úvod. Človek, ktorý ašpiruje na premiéra by nemal kopať do svojich politických protivníkov takým primitívnym spôsobom, ako to robí milenka pána Fedora Flašíka, že keď jej vyjde z reči, tak si obyčajne kopne do Ľudovej strany – Hnutia za demokratické Slovensko a potom sa odoberie do Európskeho parlamentu v 200-tisícovom kožuchu robiť ľavicovo sociálnu politiku. V tom sa teda v nijakom prípade nezhodneme. Takže, láskavo si odpusti druhýkrát tieto hlúposti, my sme a budeme opozičným subjektom, pokiaľ sa nedostaneme do vlády.
P. Paška, predseda NR SR: (2009-04-28):
(Hlasovanie.) 132 prítomných, 84 za, 48 sa zdržalo. Schválili sme vládny návrh zákona o podmienkach vývozu a dovozu predmetu kultúrnej hodnoty . Pán poslanec Senko v druhom čítaní uvedie hlasovanie o vládnom návrhu zákona o múzeách a galériách a o ochrane predmetov kultúrnej hodnoty. Je to tlač 890.
Danko, Andrej, podpredseda NR SR (2024-02-13):
Ďakujem. Na vystúpenie poslanca tri faktické. Prvý, poslanec Hajko.
Marcinčin, Radovan, poslanec NR SR (2021-07-02):
Najprv pristúpime k hlasovaniu o pozmeňujúcich návrhoch zo správy výboru. Budeme hlasovať o bodoch 1, 3 a 4 vyňatých na samostatné hlasovanie. Gestorský výbor odporúča schváliť, avšak upozorňujem, že bol podaný pozmeňujúci návrh, ktorý rieši uvedenú problematiku lepším spôsobom.